На основу члана 54 став 1 Закона о локалној самоуправи ( “Сл. гласник Републике Србије” број 129/2007), члана 74.став 1. Статута општине Ражањ ( “Сл. лист општине Ражањ”број 9/08, 3/11,8/12 и 4/14 ), члана 14. Одлуке о организације Општинске управе општине Ражањ ( “Сл. лист општине ”број 3/17 и 5/17), и члана 14, став 1. алинеја 8. Правилника о организацији и систематизаццији радних мета у општинској управи, бр. 110-144/17-01 од 31.10.2017. године **Начелник Општинске управе општине Ражањ, дана 08. децембра 2017. године, донео је**

 **О Д Л У К У**

**О РАСПОРЕДУ, ПОЧЕТКУ И ЗАВРШЕТКУ РАДНОГ ВРЕМЕНА У ОПШТИНСКОЈ УПРАВИ ОПШТИНЕ РАЖАЊ**

**I.**

Овом одлуком утврђује се **распоред, почетак и завршетак радног времена** у Општинској управи општине Ражањ ( у даљем тексту Општинска управа).

**II.**

 **Радно време у Општинској управи** почиње сваког радног дана од **07,00 часова, а завршава се у 15,00 часова,** осим за запослене којима се због природе посла радно време одређује по сменама и то:

У **Одељењу за друштвене делатности, општу управу правне и заједничке послове - Oдсеку за инспекцијске послове радним даном:**

* **прва смена од 07,00 – 15,00 часова**
* **друга смена од 13,30 – 19,30 часова**

**Суботом: од 10,00 – 15,00 часова (појединачни рад по посебном распореду Шефа одсека**).

У **Одељењу за друштвене делатности, општу управу правне и заједничке послове**:

* **послови достављача** од 06,00 – 14,00 часова
* **послови чишћења пословног простора од 12,00 – 20,00 часова**.

**III.**

Пријем странака у Општинској управи врши се сваког радног дана од 07,00 до 15, 00 часова.

**IV.**

Коришћење паузе за топли оброк у току радног дана организује се у времену од 09,00 до 09,30 часова.

**V.**

 У случају да запослени не искористи паузу за топли оброк у времену предвиђеним овом Одлуком (разлози хитности, рад са странкам, наредбе претпостављеног и сл.), време паузе се користи по престанку разлога због којих је одложена, о чему ће запослени обавестити непосредно свог руководиоца.

**VI.**

Ова Одлука се истиче на огласној табли Општинске управе Ражањ и на интернет страници Општине Ражањ **sajt.razanj.org**

**VII.**

Ова одлука ступа на снагу осмог дана од дана објављивања на огласној табли Општинске управе, а објавиће се се и у Службеном листу општине Ражањ.

 **Начелник**

 **Број: 130-3/17-02 Иван ивановић**

 **Датум:08.12.2017**